CELEX: 32016D0887
Language: bg
Date: 2016-06-02 00:00:00
Title: Решение за изпълнение (ЕС) 2016/887 на Комисията от 2 юни 2016 година за изменение на приложение II към Решение 2007/777/ЕО по отношение на списъка на трети страни или части от тях, от които е разрешено въвеждането в Съюза на месни продукти и обработени стомаси, пикочни мехури и черва (нотифицирано под номер С(2016) 3215) (Текст от значение за ЕИП)

4.6.2016   
            
            
               BG
            
            
               Официален вестник на Европейския съюз
            
            
               L 148/6
            
         РЕШЕНИЕ ЗА ИЗПЪЛНЕНИЕ (ЕС) 2016/887 НА КОМИСИЯТА
   от 2 юни 2016 година
   за изменение на приложение II към Решение 2007/777/ЕО по отношение на списъка на трети страни или части от тях, от които е разрешено въвеждането в Съюза на месни продукти и обработени стомаси, пикочни мехури и черва
   
      
         (нотифицирано под номер С(2016) 3215)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение от член 8, член 8, параграф 1, първа алинея, член 8, параграф 4 и член 9, параграф 4, буква в) от нея,
   като има предвид, че:
   
               (1)
            
            
               С Решение 2007/777/ЕО на Комисията (2) се определят, inter alia, условията за въвеждането в Съюза на пратки от определени месни продукти и обработени стомаси, пикочни мехури и черва, които са били подложени на някоя от обработките, посочени в част 4 от приложение II към същото решение (наричани по-долу „стоки“), включително списък на трети страни или части от тях, от които е разрешено въвеждането в Съюза на посочените стоки.
            
         
               (2)
            
            
               Когато третите страни са разделени на региони за целите на включването в Решение 2007/777/ЕО, така обособените части от техните територии са изброени в част 1 от приложение II към него.
            
         
               (3)
            
            
               В част 2 от приложение II към Решение 2007/777/ЕО се съдържа списък на третите страни или частите от тях, от които е разрешено въвеждането в Съюза на стоките, при условие че те са били подложени на съответните обработки, посочени в същата част от приложение II. Целта на тези обработки е да се елиминират някои ветеринарно-санитарни рискове, свързани с конкретните стоки. В част 4 от същото приложение се определят случаите без специална обработка „А“ и със специална обработка с кодове от „B“ до „F“, изброени в низходящ ред съгласно степента на ветеринарно-санитарния риск, свързан с конкретната стока.
            
         
               (4)
            
            
               Аржентина и Бразилия поискаха включване в списъка в част 2 от приложение II към Решение 2007/777/ЕО като страни, от които е разрешено въвеждането на стоки от домашни животни от рода на едрия рогат добитък от всички части на техните територии, от които вече е разрешено въвеждането в Съюза на прясно месо от същите видове животни съгласно част 1 от приложение II към Регламент (ЕС) № 206/2010 на Комисията (3).
            
         
               (5)
            
            
               Тъй като стоките, подлежащи на въвеждане в Съюза, трябва да бъдат подложени на обработка съгласно част 4 от приложение II към Решение 2007/777/ЕО, следва да се измени описанието на разделените на региони територии на Аржентина и Бразилия за стоките, посочени като AR-1, AR-2 и BR-2 в част 1 от приложение II към Решение 2007/777/ЕО, за да бъде приведено в съответствие с разделянето на Аржентина и Бразилия на региони с оглед на въвеждането в Съюза на прясно месо от домашни животни от рода на едрия рогат добитък съгласно част 1 от приложение II към Регламент (ЕС) № 206/2010.
            
         
               (6)
            
            
               Бразилия отправи също така искане да бъде разрешено в Съюза да се въвеждат стоки от нова зона, които са получени от домашни животни от рода на едрия рогат добитък и са били подложени на специална обработка „B“ съгласно част 4 от приложение II към Решение 2007/777/ЕО. Предвид факта, че тази зона е част от територията на Бразилия, която Световната организация за здравеопазване на животните (OIE) е признала за свободна от шап без ваксинация (4), и прилагането на специална обработка „B“ за съответните стоки, следва да се разреши посочените стоки от въпросната зона да се въвеждат в Съюза.
            
         
               (7)
            
            
               С оглед на горепосочените аргументи съответната зона от територията на Бразилия следва да бъде включена в списъка в част 1 от приложение II към Решение 2007/777/ЕО като BR-4. Въвеждането в Съюза на пратките от стоки, получени от домашни животни от рода на едрия рогат добитък от обозначената като BR-4 зона в Бразилия, следва да се разреши, при условие че стоките са били подложени на специална обработка „B“ съгласно част 4 от същото приложение, и поради това BR-4 следва да бъде включена в списъка в част 2 от посоченото приложение.
            
         
               (8)
            
            
               Части 1 и 2 от приложение II към Решение 2007/777/ЕО следва да бъдат съответно изменени.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2007/777/ЕО се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 2 юни 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 18, 23.1.2003 г., стр. 11.
   
      (2)  Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (ОВ L 312, 30.11.2007 г., стр. 49).
   
      (3)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията за ветеринарното сертифициране (ОВ L 73, 20.3.2010 г., стр. 1).
   
      (4)  http://www.oie.int/en/animal-health-in-the-world/official-disease-status/fmd/list-of-fmd-free-members/
   
      ПРИЛОЖЕНИЕ
      Приложение II към Решение 2007/777/ЕО се изменя, както следва:
      
                  1)
               
               
                  Данните относно Аржентина и Бразилия в част 1 се заменят със следното:
                  
                              „Аржентина
                           
                           
                              AR
                           
                           
                              01/2004
                           
                           
                              Цялата страна.
                           
                        
                              AR-1
                           
                           
                              02/2016
                           
                           
                              Териториите, определени в AR-1 и AR-3 в част 1 от приложение II към Регламент (ЕС) № 206/2010.
                           
                        
                              AR-2
                           
                           
                              02/2016
                           
                           
                              Териториите, определени в AR-2 в част 1 от приложение II към Регламент (ЕС) № 206/2010.
                           
                        
                              Бразилия
                           
                           
                              BR
                           
                           
                              01/2004
                           
                           
                              Цялата страна.
                           
                        
                              BR-1
                           
                           
                              01/2005
                           
                           
                              Щатите Rio Grande do Sul, Santa Catarina, Paraná, São Paulo и Mato Grosso do Sul.
                           
                        
                              BR-2
                           
                           
                              02/2016
                           
                           
                              Териториите, определени в BR-1, BR-2, BR-3 и BR-4 в част 1 от приложение II към Регламент (ЕС) № 206/2010.
                           
                        
                              BR-3
                           
                           
                              01/2005
                           
                           
                              Щатите Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina и São Paulo.
                           
                        
                              BR-4
                           
                           
                              01/2016
                           
                           
                              Федерален окръг (Distrito Federal), щатите Acre, Rondônia, Pará, Tocantins, Maranhão, Piauí, Bahia, Ceará, Rio Grande do Norte, Paraíba, Pernambuco, Alagoas и Sergipe.“
                           
                        
            
                  2)
               
               
                  Към данните за Бразилия в част 2 се добавя следният ред:
                  
                              „Бразилия BR-4
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX“